ประกาศกรมทะเบียนการค้าประกาศกรมทะเบียนการค้าเรื่อง หลักเกณฑ์และวิธีการในการยื่นงบการเงินพ.ศ. ๒๕๔๕[๑] อาศัยอำนาจตามความในมาตรา๑๑ วรรคสอง แห่งพระราชบัญญัติการบัญชี พ.ศ. ๒๕๔๓อธิบดีกรมทะเบียนการค้าออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกรมทะเบียนการค้าเรื่อง หลักเกณฑ์และวิธีการในการยื่นงบการเงิน พ.ศ. ๒๕๔๕ข้อ ๒ บรรดาประกาศ คำสั่ง ระเบียบหรือข้อบังคับอื่นใดในส่วนที่กำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๓ การยื่นงบการเงินต่อสำนักงานกลางบัญชี(กรมทะเบียนการค้า) หรือสำนักงานบัญชีประจำท้องที่ (สำนักงานทะเบียนการค้าจังหวัด)ให้เป็นไปตามหลักเกณฑ์และวิธีการ ดังต่อไปนี้(๑)งบการเงินของห้างหุ้นส่วนจดทะเบียน บริษัทจำกัด บริษัทมหาชนจำกัดที่จัดตั้งขึ้นตามกฎหมายไทยนิติบุคคลที่ตั้งขึ้นตามกฎหายต่างประเทศที่ประกอบธุรกิจในประเทศไทยและกิจการร่วมค้าตามประมวลรัษฎากรต้องมีรายการย่อตามที่กำหนดไว้ในประกาศกรมทะเบียนการค้าออกตามความในพระราชบัญญัติการบัญชี พ.ศ. ๒๕๔๓และในกรณีของบริษัทมหาชนจำกัดต้องมีรายการและความหมายของรายการตามที่กำหนดในกฎกระทรวงออกตามความในพระราชบัญญัติบริษัทมหาชนจำกัด พ.ศ. ๒๕๓๕ ด้วยในกรณีที่ได้มีกฎหมายเฉพาะกำหนดรายการย่อหรือรายการและความหมายของรายการเพิ่มเติมนอกเหนือจากรายการย่อหรือรายการและความหมายของรายการที่กำหนดไว้ในประกาศกรมทะเบียนการค้าหรือกฎกระทรวงดังกล่าวข้างต้น แล้วแต่กรณี ให้ใช้รายการย่อหรือรายการและความหมายของรายการตามที่กำหนดในกฎหมายเฉพาะนั้น(๒)ให้ระบุข้อความไว้ในงบการเงินในหน้างบดุลด้วยว่าข้อมูลในงบการเงินที่จัดส่งได้จัดทำขึ้นอย่างถูกต้องครบถ้วนตามความเป็นจริงและตามมาตรฐานการบัญชีและให้ผู้มีอำนาจทำการแทนกิจการคือ หุ้นส่วนผู้จัดการของห้างหุ้นส่วนจดทะเบียนกรรมการผู้มีอำนาจของบริษัทจำกัดหรือบริษัทมหาชนจำกัดผู้จัดการหรือผู้รับผิดชอบในการดำเนินการของกิจการร่วมค้าตามประมวลรัษฎากรหรือนิติบุคคลที่ตั้งขึ้นตามกฎหมายต่างประเทศแล้วแต่กรณี และผู้ทำบัญชีของผู้มีหน้าที่จัดทำบัญชีดังกล่าว ลงลายมือชื่อรับรองและประทับตรา(ถ้ามี)ทั้งนี้สำหรับในงบการเงินหน้าอื่น ๆ ให้ผู้มีอำนาจทำการแทนกิจการดังกล่าวลงลายมือชื่อรับรองและประทับตรา (ถ้ามี) ไว้ในงบการเงินทุกหน้าถ้าเป็นงบการเงินของบริษัทจำกัดให้ระบุข้อความไว้ในงบการเงินในหน้างบดุลด้วยว่างบการเงินได้รับอนุมัติจากที่ประชุมผู้ถือหุ้นครั้งใดเมื่อวันที่ เดือน ปี ใดหากมิได้ระบุข้อความดังกล่าวไว้ต้องจัดส่งสำเนารายงานการประชุมผู้ถือหุ้นที่อนุมัติงบการเงินนั้นไปพร้อมกับงบการเงินที่จัดส่งโดยกรรมการผู้มีอำนาจของบริษัทจำกัดนั้นต้องลงลายมือชื่อรับรองว่าถูกต้องด้วยและประทับตรา (ถ้ามี)(๓)ในกรณีที่ไม่ได้มีการประกอบธุรกิจในรอบปีบัญชีที่จัดส่งงบการเงินนั้นให้แจ้งไว้ด้วยว่าไม่ได้ประกอบธุรกิจ(๔)การยื่นงบการเงินต้องมีรายงานการสอบบัญชีของผู้สอบบัญชีรับอนุญาตแสดงความเห็นต่องบการเงินที่จัดส่งพร้อมทั้งลายมือชื่อรับรองในรายงานนั้นแนบมาด้วยถ้าเป็นงบการเงินของห้างหุ้นส่วนจดทะเบียนตั้งแต่รอบปีบัญชีที่สิ้นสุดในหรือหลังวันที่๓๑ ธันวาคม ๒๕๔๕ เป็นต้นไปที่มีทุนไม่เกินห้าล้านบาทสินทรัพย์รวมไม่เกินสามสิบล้านบาท และรายได้รวมไม่เกินสามสิบล้านบาทจะไม่มีรายงานการสอบบัญชีของผู้สอบบัญชีรับอนุญาตแนบมาด้วยก็ได้(๕)การยื่นงบการเงินถ้าเป็นกิจการที่ตั้งอยู่ในเขตกรุงเทพมหานครต้องมีเอกสารคู่ฉบับอีก ๑ ฉบับ และถ้าเป็นกิจการที่ตั้งในส่วนภูมิภาคต้องมีเอกสารคู่ฉบับ อีก ๒ ฉบับ(๖)ถ้าเป็นงบการเงินที่ได้จัดพิมพ์ไว้เป็นส่วนหนึ่งของรายงานประจำปีโดยจัดทำเป็นรูปเล่มซึ่งได้มีการพิมพ์ลายมือชื่อของบุคคลตาม (๒) และ (๔) ไว้แล้วให้ได้รับยกเว้นไม่ต้องมีการลงลายมือชื่อของบุคคลดังกล่าวก็ได้(๗)ในกรณีที่ผู้มีหน้าที่จัดทำบัญชีมีหน้าที่ตามกฎหมายอื่นที่จะต้องยื่นงบการเงินต่อส่วนราชการอื่นด้วยงบการเงินที่ยื่นต่อกรมทะเบียนการค้าต้องมีข้อมูลที่ตรงกันกับงบการเงินชุดที่ยื่นต่อส่วนราชการอื่นนั้น(๘)แบบที่ใช้ในการยื่นงบการเงินให้ใช้แบบนำส่งงบการเงิน (แบบ ส.บช. ๓)ที่แนบท้ายประกาศฉบับนี้(๙)ผู้มีอำนาจทำการแทนกิจการ คือ หุ้นส่วนผู้จัดการของห้างหุ้นส่วนจดทะเบียนกรรมการผู้มีอำนาจของบริษัทจำกัดหรือบริษัทมหาชนจำกัดผู้จัดการหรือผู้รับผิดชอบในการดำเนินการของกิจการร่วมค้าตามประมวลรัษฎากรหรือนิติบุคคลที่ตั้งขึ้นตามกฎหมายต่างประเทศแล้วแต่กรณีและผู้ทำบัญชีของผู้มีหน้าที่จัดทำบัญชีนั้นต้องลงลายมือชื่อรับรองในแบบนำส่งงบการเงิน(แบบ ส.บช. ๓) พร้อมกับประทับตรา (ถ้ามี)ในกรณีที่ผู้ทำบัญชีเป็นผู้ช่วยผู้ทำบัญชีในสำนักงานบริการรับทำบัญชีหัวหน้าสำนักงานบริการรับทำบัญชีนั้นต้องลงลายมือชื่อรับรองในแบบนำส่งงบการเงิน(แบบ ส.บช. ๓) ด้วย(๑๐)การลงลายมือชื่อในงบการเงินหรือแบบนำส่งงบการเงิน (แบบ ส.บช. ๓)ต้องลงลายมือชื่อด้วยตนเองพร้อมกับวงเล็บชื่อ นามสกุล ด้วยตัวบรรจงกำกับไว้ด้วยจะมอบหมายให้ผู้อื่นลงลายมือชื่อแทนมิได้(๑๑)การยื่นงบการเงินให้ยื่น ณ สถานที่ ดังต่อไปนี้(ก)กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในเขตกรุงเทพมหานครให้ยื่นต่อสำนักบริการข้อมูลธุรกิจกรมทะเบียนการค้า หรือสถานที่อื่นใดตามที่อธิบดีกรมทะเบียนการค้ากำหนด(ข)กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในส่วนภูมิภาคให้ยื่นต่อสำนักงานทะเบียนการค้าจังหวัดนั้นหรือยื่นต่อสำนักบริการข้อมูลธุรกิจ กรมทะเบียนการค้าก็ได้(ค)การยื่นงบการเงินอาจยื่นโดยตรงต่อเจ้าหน้าที่หรือส่งทางไปรษณีย์ลงทะเบียนตอบรับไปยังสถานที่ดังกล่าวข้างต้นพร้อมแนบซองที่จ่าหน้ากลับคืนถึงตัวผู้รับ โดยผนึกดวงตราไปรษณียากรครบถ้วนไปด้วยซึ่งหากปรากฏว่าเอกสารหลักฐานที่จัดส่งครบถ้วนถูกต้องโดยสมบูรณ์จะถือว่าได้ยื่นงบการเงินไว้ตั้งแต่วันที่ประทับตราไปรษณีย์ต้นทาง(๑๒)การยื่นงบการเงินต้องยื่นเอกสารตามจำนวนที่กำหนด ดังต่อไปนี้กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในเขตกรุงเทพมหานครต้องยื่น(ก)งบการเงินและรายงานการสอบบัญชี จำนวน ๒ ชุด (ข)แบบนำส่งงบการเงิน (แบบ ส.บช. ๓) จำนวน ๓ ฉบับ(ค)สำเนาหนังสือรับรองของนิติบุคคล จำนวน ๑ ฉบับกรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในส่วนภูมิภาคต้องยื่นเอกสารตาม(ก) และ (ข) เพิ่มขึ้นอีก ๑ ฉบับข้อ ๔ กำหนดเวลาในการยื่นงบการเงินผู้มีหน้าที่จัดทำบัญชีต้องจัดทำงบการเงินและยื่นงบการเงินต่อสำนักงานกลางบัญชี(กรมทะเบียนการค้า) หรือสำนักงานบัญชีประจำท้องที่ (สำนักงานทะเบียนการค้าจังหวัด)ภายในกำหนดเวลาตามที่กำหนดไว้ตามกฎหมาย ดังนี้(๑)ห้างหุ้นส่วนจดทะเบียนที่จัดตั้งขึ้นตามกฎหมายไทย นิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทยและกิจการร่วมค้าตามประมวลรัษฎากรต้องยื่นงบการเงินภายในห้าเดือนนับแต่วันปิดบัญชี(๒)บริษัทจำกัดและบริษัทมหาชนจำกัดที่จัดตั้งขึ้นตามกฎหมายไทยต้องยื่นงบการเงินภายในหนึ่งเดือนนับแต่วันที่งบการเงินนั้นได้รับอนุมัติในที่ประชุมใหญ่ข้อ ๕เพื่อประโยชน์ในการตรวจสอบและป้องกันมิให้มีการแอบอ้างใช้ชื่อของผู้สอบบัญชีรับอนุญาตในรายงานการสอบบัญชีให้ผู้มีหน้าที่จัดทำบัญชีแจ้งชื่อผู้สอบบัญชีรับอนุญาตที่จะลงลายมือชื่อรับรองการสอบบัญชีสำหรับงบการเงินในรอบปีบัญชีถัดไปไว้ในแบบนำส่งงบการเงิน(แบบ ส.บช. ๓)และในกรณีที่มีการเปลี่ยนแปลงผู้สอบบัญชีรับอนุญาตจากที่ได้แจ้งไว้แล้ว ให้ผู้มีหน้าที่จัดทำบัญชีแจ้งการเปลี่ยนแปลงนั้นต่อกรมทะเบียนการค้าภายใน๑ เดือน นับแต่วันสิ้นเดือนของเดือนที่มีการเปลี่ยนแปลงข้อ ๖ในการตรวจสอบว่างบการเงินที่ผู้มีหน้าที่จัดทำบัญชียื่นต่อกรมทะเบียนการค้าได้รับการตรวจสอลและแสดงความเห็นโดยผู้สอบบัญชีรับอนุญาตหรือไม่และโดยผู้สอบบัญชีรับอนุญาตคนใดกรมทะเบียนการค้าจะตรวจสอบจากรายชื่อผู้มีหน้าที่จัดทำบัญชีที่ผู้สอบบัญชีรับอนุญาตได้แจ้งไว้ต่อสำนักงานก.บช. ตามประกาศ ก.บช. ฉบับที่ ๔๔ (พ.ศ. ๒๕๔๔) เรื่องหลักเกณฑ์การพิจารณาการปฏิบัติงานของผู้สอบบัญชีรับอนุญาตและการพิจารณาคำขอขึ้นทะเบียนของผู้ที่เคยถูกเพิกถอนใบอนุญาต ลงวันที่ ๑๑ ธันวาคมพ.ศ. ๒๕๔๔ หากไม่ปรากฏรายชื่อของผู้มีหน้าที่จัดทำบัญชีที่ยื่นงบการเงินดังกล่าวอยู่ในบัญชีรายชื่อที่ผู้สอบบัญชีรับอนุญาตได้แจ้งไว้จะถือว่างบการเงินรายนั้นไม่ได้รับการตรวจสอบและแสดงความเห็นโดยผู้สอบบัญชีรับอนุญาตซึ่งกรมทะเบียนการค้าจะคืนงบการเงินแจ้งให้ผู้มีหน้าที่จัดทำบัญชีดำเนินการแก้ไขให้ถูกต้องและยื่นงบการเงินใหม่ภายในกำหนด๒ เดือน นับแต่วันที่ได้รับแจ้งและจะถือว่าผู้มีหน้าที่จัดทำบัญชีได้ยื่นงบการเงินไว้โดยถูกต้องแล้วตั้งแต่วันที่ยื่นงบการเงินครั้งแรกหากผู้มีหน้าที่จัดทำบัญชีได้ดำเนินการแก้ไขให้ถูกต้องและยื่นงบการเงินใหม่ภายในกำหนดระยะเวลาดังกล่าวทั้งนี้ตั้งแต่บัดนี้เป็นต้นไปประกาศ ณ วันที่ ๑๘ มกราคม พ.ศ. ๒๕๔๕อรจิต สิงคาลวณิชอธิบดีกรมทะเบียนการค้าพรพิมล/พิมพ์๑๖/๐๘/๔๕อุรารักษ์/ปรับปรุง๓๑/๐๓/๕๒[๑] ราชกิจจานุเบกษา.เล่ม ๑๑๙/ตอนพิเศษ ๑๕ ง/หน้า ๑๕/๒๒กุมภาพันธ์ ๒๕๔๕